open-index/open-wikipedia-markdown huggingface dataset:
Vencavėlis

**Vencavėlis** – ežeras Lietuvoje, Zarasų rajone, 9 km į pietryčius nuo Dusetų. Ežero ilgis iš pietvakarių į šiaurės rytus – 0,71 km, plotis – iki 0,26 km. Altitudė 158,9 m. Krantai daugiausia aukštoki, apaugę siauru medžių ir krūmų ruožu. Aplinkui plyti pievos, dirbami laukai. Šiaurės rytuose įteka upelis iš čia pat telkšančio Vencavo ežero, rytuose – upelis iš Balčio ežero, o pietvakariuose išteka Rudinė link Stromio (Šventosios upės baseinas). Šalia įsikūrę Vencavų ir Naujasodžio kaimai. Šiaurrytine pakrante eina kelias , pietine – kelias .

## Šaltiniai
Pavel Vidanov

**Pavelas Vidanovas** (*Павел Виданов*; g. 1988 m. rugpjūčio 1 d.) – buvęs profesionalus Bulgarijos futbolininkas, gynėjas. 

## Karjera
Žaidė Bulgarijos klubuose. Atstovavo Lenkijos Zagłębie Lubin ir Górnik Zabrze.

2019 m. atstovavo FK Atlantas.

2019 m. grįžo į gimtinę ir žaidė FK Pirin Blagoevgrad.

2020 m. baigė profesionalo karjerą.

## Išnašos

## Nuorodos
* Transfermarkt
Korabas (viršukalnė)

**Korabo viršukalnė** (; ) – viršukalnė Korabo kalnuose, Albanijos ir Šiaurės Makedonijos pasienyje, aukščiausia abiejų šalių vieta. Aukštis – 2764 m.

Korabo kalnas yra įsikūręs Korabo–Koritniko gamtiniame parke. Kalno papėdėje auga įvairios medžių rūšys, tokios kaip baltažievė pušis, paprastasis bukas, alksnis. Netoli viršukalnės yra Šaro kalnai.

Korabo kalnas pavaizduotas Šiaurės Makedonijos herbe.
Vėtralaužis

**Vėtralaužis** – ežerėlis Lietuvoje, Zarasų rajone, 2,5 km į pietryčius nuo Degučių, Gražutės miške. Ežero ilgis iš vakarų į rytus – 0,1 km, plotis – iki 0,06 km. Altitudė 153,5 m. Krantai žemi, tik šiaurinis ir vakarinis aukštesni. Krantai ištisai apaugę medžiais. Ežeras nenutekantis, priklauso Šventosios upės baseinui.

## Šaltiniai
Saka Haphongas

**Saka Haphongas** (), dar žinomas kaip **Moudok Taungas** arba **Tlang Mojus** – viršukalnė Moudoko kalnagūbryje, Bangladešo ir Mianmaro pasienyje, aukščiausia Bangladešo vieta. Aukštis – 1052 m. Saka Haphongas nėra oficialiai aukščiausia Bangladešo vieta, bet sprendžiant iš žemėlapių ir kitokių duomenų nerasta kita aukštesnė Bangladešo vieta.

## Šaltiniai
Ocės kalva

**Ocės kalva** () – kalnas Botsvanoje, dažnai įvardijamas kaip aukščiausia šalies viršukalnė. Pavadinimas kilo nuo Otse kaimo, esančio pietryčių rajone. Tikslūs kalno išmatavimai skiriasi nuo 1486 iki 1491 m, todėl kartais aukščiausiomis Botsvanos vietomis įvardijimos Monalonongo (1494 m) ir Tsodilo kalvos (apie 1400 m).
Jarmuko mūšis

**Jarmuko mūšis** yra 636 m. rugpjūtį įvykęs susirėmimas tarp arabų musulmonų ir bizantiečių (tuomet vadinti romėnais) krikščionių pajėgų prie Jarmuko upės (prie dab. Jordanijos ir Sirijos sienos). Mūšyje musulmonai pasiekė lemiamą pergalę, padėjusią jiems užvaldyti Siriją.

636 m. kovą arabų musulmonų užkariautojai užėmė Emesą ir siekė kontroliuoti Šiaurės Siriją. Bizantijos imperatorius Heraklėjas surinko savo pajėgas Antiochijoje. Jis sudarė susitarimą su neperseniausiais priešais kovose dėl Sirijos − Sasanidų imperija, kad šioji jiems padės kovoje su nauju bendru priešu, arabų kalifatu. Bizantiečių pajėgas sudarė penkios atskiros armijos, kuriose taip pat buvo slavų, armėnų, gruzinų, frankų ir krikščionių arabų. Heraklėjas siekė nugalėti arabų pajėgas mažais susirėmimas ir jo penkios armijos pradėjo žygius atskirai. Arabų pajėgos buvo išskaidytos į keturias armijas Palestinoje, Jordanijoje, Kesarijoje ir Emesoje. Heraklėjaus sūnaus Konstantino vedama armija buvo nukreipta į Kesariją, kai kitos armijos žygiavo Damasko ir Emesos link. Apie bizantiečių planus sužinojęs arabų vadas Abu Ubaida ibn al Džara, karo taryboje patartas Chalido ibn al Valido, nusprendė atitraukti savo pajėgas iš Sirijos ir sutelkti jas lygumoje prie Jarmuko upės, didžiausio Jordano intako. Ši vieta buvo patogesnė kavalerijos veiksmams ir pralaimėjimo atveju iš jos buvo lengva pasitraukti į Nedždą.

Heraklėjas buvo pataręs nestoti savo pajėgoms į vieną, lemiamą mūšį, nes taip bizantiečiai nebuvo įpratę kariauti, tačiau arabams surinkus savo pajėgas vienoje vietoje bizantiečių vadui Mahanui Armėnui neliko kito pasirinkimo, kaip surinkti savo pajėgas irgi į vieną armiją ir pajudėti prie Jarmuko upės. Pasak musulmonų šaltinių, bizantiečių pajėgos buvo 200 000–400 000 karių, kai jų pajėgos siekė 24 000–40 000 karių. Šiuolaikinių tyrinėtojų nuomone, bizantiečių pajėgos buvo 50 000–100 000, o arabų 7 500–25 000 karių. Bet kokiu atveju, bizantiečiai turėjo aiškią karių skaičiaus persvarą. Bizantiečiai lūkuriavo prieš mūšį laukdami Sasanidų žadėtos paramos, bet ji neatvyko. Po šešių dienų susirėmimų arabų karo lauko vado Chalido ibn al Valido sumanumo dėka bizantiečiai buvo įvilioti į atvirą mūšį, kurį pralaimėjo, daugelis jų žuvo pasitraukimo metu tarpeklyje. Arabų pajėgoms padėjo nuo jų pusės pūtęs, smėlį nešęs vėjas. Bizantiečių nuostoliai vertinami 40 000, arabų − 5 000 karių. Tai buvo skambiausia Chalido ibn al Valido karjeros pergalė. Sirija buvo prijungta prie kalifato.

## Šaltiniai
* Spencer Tucker. *Battles that Changed History*, 2011, p. 92-93
* Enciklopedija Britannica
Suomijos centras

**Suomių centras** (, sutrumpintai *Kesk.*; ), iki 1965 m. **Agrarų partija** (; ) Suomijos politinio centro valstiečių liberalų partija. Priklauso Liberalų ir demokratų aljansui už Europą (ALDE), Europos liberaliųjų partijų susivienijimui.

## Istorija

Agrarų partija buvo įkurta 1906 m., kaip kaimo gyventojų interesus atstovaujanti politinė organizacija. Pirmuose rinkimuose į Suomijos parlamentą 1907 m. kovo mėn. partija surinko 5,75 % balsų. Dominuojančiomis partijomis tuomet Rusijos imperijai priklausiusioje Suomijoje buvo Suomijos socialdemokratų partija, Suomių partija ir Jaunasuomių partija, kurių rinkėjai buvo susipratę suomiai, kurie siekė stiprinti suomių kalbos vaidmenį. Didelę dalį rinkėjų balsų – virš 12 proc. surinkdavo ir Švedų liaudies partija. Iki revoliucinių 1917 metų Agrarų partijai pavyko beveik kasmet vykusiuose parlamento rinkimuose juos palaikančių rinkėjų skaičių padidinti iki 12 proc. 1917 m. lapkritį Jaunasuomių partijos atstovui Pehr Evind Svinhufvud pirmą kartą sudarius Suomijos ministrų kabinetą Agrarų partija įėjo į šią vyriausybę. Partija rėmė respublikos sukūrimo idėją ir buvo prieš galimą monarchiją.

Per pirmuosius nepriklausomos Suomijos rinkimus Agrarų partijai pavyko savo rezultatą gerokai pagerinti ir jie tapo antrąją pagal reikšmingumą politine jėga po socialdemokratų. 1922 m. pirmą kartą Agrarų partijos atstovas Kyösti Kallio tapo Suomijos ministru pirmininku. Lauri Kristian Relander 1925 m. buvo išrinktas prezidentu, o per laikotarpį iki 1937 m., kai prezidentu tapo Kyösti Kallio, Agrarų partija buvo sudariusi šešis kabinetus (keturis vadovaujant Kallio, du vadovaujant Juho Sunila).

Pokaryje Agrarų partija buvo svarbus valdančiųjų koalicijų dalyvis. Šeštajame, septintajame ir aštuntajame dešimtmečiais daug kartų ministrais pirmininkais buvo Agrarų partijos nariai Urho Kekkonen, Vieno Sukselainen, Martti Miettunen, Ahti Karjalainen ir Johannes Virolainen. Urho Kekkonen 1956 m. tapo trečiuoju ir iki šiol paskutiniuoju Agrarų partijos prezidentu.

Septintajame dešimtmetyje partija ėmė plėsti savo bazę, susikūrė reikšmingas miesto liberalių rinkėjų sparnas. 1965 m. partija persivadino į Centro partiją, o 1968 m. – į Suomių centrą. 1959 m. nuo partijos atsiskyrė kritiškai Urho Kekkonen vertinusi grupė, kuri įkūrė populistinę protesto Suomijos valstiečių partiją, kuri 1970 m. parlamento rinkimuose surinko 10 proc. balsų. Tais metais Suomių centras, pirmą kartą po 1922 m. surinko mažiau nei 20 proc. balsų, o per kitus rinkimus pasiekė dar blogesnį rezultatą – 17,5 proc. balsų.

1990 m. partijos pirmininku tapo Esko Aho. Po metų Centras surinko 24,8 % balsų ir pasiekė geriausia rezultatą nuo 1930 m., o Aho tapo ministru pirmininku. Suomijos priėmimas į Europos Sąjungą 1995 m. dažnai laikomas Aho nuopelnu.

## Nuorodos
Vykelis

**Vykelis** – ežeras Lietuvoje, Zarasų rajone, 6,5 km į šiaurės rytus nuo Dusetų. Ežero ilgis iš vakarų į rytus – 0,14 km, plotis – iki 0,09 km. Altitudė 103 m. Krantai žemi. Ežerą supa miškas, tik šiaurvakarinėje pakrantėje plyti laukai ir įsikūręs Pakerių kaimas. Pietvakariuose išteka upelis link Vyko ežero (Zaduojos upelės baseinas).

## Šaltiniai
Beprotiška baimė

**Beprotiška baimė** () – 1976 m. Italijoje sukurtas giallo filmas apie serijinio žudiko, paliekančio prie savo aukų vaikškos knygelės iliustracijas, paiešką.
 
## Pagrindiniai aktoriai
: *Aktorius – vaidmuo*
* Corinne Clery – Džeinė
* Michele Placido – inspektorius Gasparas Lamenzo
* John Steiner – Hofmanas
* Tom Skerritt – inspektorius
* Eli Wallach – Piteris Struvelis
* Quinto Parmeggiani – Andželas
* Edoardo Faieta – Fulvijus 
* Jacques Herlin
* Cecilia Polizzi
* Greta Vayan
Alexa Davalos

**Alexa Davalos** (g. 1982 m. gegužės 28 d. Paryžius) – amerikiečių aktorė.

## Biografija
Alexa gimė Paryžiuje ir yra vienintelis šeimos vaikas. Jos tėvai amerikiečiai – aktorė Elyssa Davalos ir fotografas Jeff Dunas. Motina turi ispaniškų ir suomiškų šaknų, jos tėvas Richard Davalos – taip pat aktorius. Alexos tėvas yra žydas, o jo seneliai emigravo iš Vilniaus.

Šeima gyveno Prancūzijoje ir Italijoje, galiausiai ji iširo, kuomet Alexai buvo 8.

Vėliau Alexa įsikūrė Niujorke, kur dirbo foto modeliu, vėliau susidomėjo aktoryste ir 2002 m. nusifilmavo trumpametražiniame filme „The Ghost of F. Scott Fitzgerald“. Vėliau ji gavo ir daugiau vaidmenų kine: „And Starring Pancho Villa as Himself“ , „Ridiko kronikos“.

2005 m. Alexa debiutavo serialuose („Angel“ ir „Reunion“), o 2008 m. suvaidino Daniel Craig mylimąją Lilką Lietuvoje filmuotoje juostoje „Pasipriešinimas“. 

Nuo 2015 m. Alexa atlieka vieną pagrindinių vaidmenų fiktyvios istorijos seriale „Žmogus aukštoje pilyje“.

## Filmografija
### Kinas
* The Ghost of F. Scott Fitzgerald (2002, trumpametražis)
* Coastlines (2002, nepažymėta titruose)
* Ridiko kronikos (2004)
* Feast of Love (2007)
* „Pražūtingas rūkas“ (2007)
* „Pasipriešinimas“ (2008)
* Titanų susidūrimas (2010)

### Televizija
* Untitled Secret Service Project (2002)
* Undeclared (2002)
* Angel (2002-03, 3 dalys)
* And Starring Pancho Villa as Himself (2003, TV filmas)
* Reunion (2005-06, serialas)
* Surrender, Dorothy (2006, TV filmas)
* Raines (2007)
* Mob City (2013, TV serialas)
* Žmogus aukštoje pilyje (2015-2019)
* The Punisher (2019, serialas)

## Šaltiniai

## Nuorodos

* IMDb profilis
Bella Heathcote

**Bella Heathcote** (g. 1987 m. gegužės 27 d. Melburnas) – australų aktorė.

## Filmografija
### Kinas
* Acolytes (2008)
* Glenn Owen Dodds (2010)
* Žemiau kalvos 60 (2010)
* Įkalinti laike (2011)
* Dark Shadows (2012)
* Not Fade Away (2012)
* The Rewrite (2014)
* The Curse of Downers Grove (2015)
* Pride and Prejudice and Zombies (2016)
* The Neon Demon (2016)
* Penkiasdešimt tamsesnių atspalvių (2017)
* Professor Marston and the Wonder Women (2018)

### Televizija
* Kaimynai (2009)
* Žmogus aukštoje pilyje (2016-2018, serialas)
* Strange Angel (2018)

## Nuorodos

* IMDb profilis
Mata Hari (1985 filmas)

**Mata Hari** – 1985 m. JAV sukurtas erotinis filmas.
 
## Pagrindiniai aktoriai
: *Aktorius – vaidmuo*
* Sylvia Kristel – Mata Hari
* Christopher Cazenove
* Oliver Tobias
* Gaye Brown
* Gottfried John
* William Fox
Mano auklė yra vampyrė (serialas)

**Mano auklė yra vampyrė** () – kanadietiškas serialas, kuris pasirodė 2011 m. Jį sudaro du sezonai, viso 26 serijos. Pasirodė po to, kai to paties pavadinimo filmas tapo labai populiariu ne tik Kanadoje, bet ir kitose šalyse. Po šios sėkmės buvo priimtas sprendimas sukurti mini serialą.

## Siužetas

Pasakojama apie moksleivius ir mokyklos gyvenimą. Tiesa, moksleiviai čia kitokie. Yra tokių, kurie turi vampyro savybių, o kiti pasižymi kitomis galiomis ir sugebėjimais. 

Šio serialo herojams teks susikauti ir su zombiais, ir su piktaisiais vampyrais. Šie mokinukai įsivels į eilę nemalonių istorijų iš kurių bandys išsisukti patys, o kartais prireiks ir močiutės pagalbos.

## Veikėjai
Vaidmuo ir aktorius.
* Ethan (Matthew Knight). Pagrindinis herojus, kurio sesę prižiūri Sara. Turi pašėlusią nuojautą.
* Sarah (Vanessa Morgan). Auklė, turinti vampyro savybių, bet nėra kraugerė. 
* Benny (Atticus Mitchell). Itano geriausias draugas. Šiek tiek buria.
* Rory (Cameron Kennedy). Itano ir Benio draugas, vampyras.
* Erica (Kate Todd). saros draugė irgi vampyrė.

## Nuorodos
*Teletoon 
*Disney Channel
*
*''My Babysitter's a Vampire'' "''Humans vs. Vampires''" at Apple-iTunes App Store
Moteris tarp šuns ir vilko

**Moteris tarp šuns ir vilko** () – 1979 m. sukurtas filmas, rodytas Kanų kino festivalyje.
 
## Pagrindiniai aktoriai
: *Aktorius – vaidmuo*
* Marie-Christine Barrault – Liv
* Rutger Hauer – Adrianas
* Roger Van Hool – Fransua
* Senne Rouffaer – kunigas
* Bert Andre
* Raf Reymen
* Hector Camerlynck
* Mathieu Carriere
* Jean-Claude Van Damme

## Turinys

1940 m., Antverpenas. Flamandė Liv susituokia su vokiečiu Adrianu. Netrukus prasideda Antrasis pasaulinis karas ir vyras, vedamas ideologinių įsitikinimų, įstoja į kariuomenę ir išvyksta į frontą. 

Karo metais Liv savo namuose slepia prancūzų pasipriešinimo kovų dalyvį Fransua, kurį įsimyli. Karas baigiasi, tarnavę vokiečiams persekiojami, tačiau Liv, nors ir smerkiama dėl savo santuokos, išvengia bausmės. Netrukus namo grįžta ir Adrianas, tik dabar jis laiką leidžia namuose ir niekur neina lauk, o pats sau rašo atsiminimus. Liv supranta, kad nebemyli savo vyro, tačiau jiedu susilaukia sūnaus ir lieka gyventi kartu.
Vykežerėlis

**Vykežerėlis** – ežeras Lietuvoje, Zarasų rajone, 6 km į pietvakarius nuo Dusetų. Ežero ilgis iš šiaurės vakarų į pietryčius – 0,48 km, plotis – iki 0,19 km. Altitudė 101,1 m. Krantai neaukšti, vietomis pelkėti – į vakarus plyti ~ 5 ha dydžio Indrajos pelkė. Šiaurinėje pakrantėje plyti pievos, pietinėje auga miškelis, už kurio telkšo žuvininkystės ūkio tvenkiniai, kurie 2 kanalais jungiasi su Vykežerėliu. Iš pietryčių į šiaurės vakarus ežerą prateka Indrajos upė link Paščio ežero (Šventosios baseinas). Į šiaurę įsikūręs Avižių kaimas. Ežere vykdoma limituota žvejyba.

## Šaltiniai
Germanizmas

**Germanizmas** – skolinys iš germanų kalbų.

Pirmieji skoliniai iš vokiečių kalbos į lietuvių kalbą pateko XIII – XIV a. Kai kurie germanizmai galėjo būti gauti tarpininkaujant prūsų kalbai, nes prūsai kurį laiką gyveno greta gotų ir šiedvi tautos palaikė glaudžius kontaktus. Germanizmų skaičius lietuvių kalboje maždaug tris kartus mažesnis negu slavizmų, germanizmai sudaro apie 0,5% bendrinės kalbos žodyno. Iš dažnesnių dabartinėje lietuvių kalboje vartojamų germanizmų minėtini: *amatas* (plg. vidurio vokiečių aukštaičių *am(m)et*), *budelis* (plg. vokiečių žemaičių *boddel*), *bulius* (plg. vidurio vokiečių žemaičių *bulle*), *durpė* (plg. vokiečių žemaičių *turf*), *kalkės* (plg vokiečių k. *Kalk*), *kunigas*, *kunigaikštis* (plg. vokiečių aukštaičių *kuning*), *pinigas* (plg. vidurio vokiečių žemaičių *pennig*), *skydas* (plg. vokiečių aukštaičių *scit*), *vertas* (plg. vokiečių k. *wert*) ir kt.

Lietuvių kalboje yra keletas ne vokiečių kilmės senųjų germanizmų, pavyzdžiui, *yla* (galbūt iš ), *silkė* (iš ). 
 
Pastaruoju laikotarpiu į lietuvių kalbą ima skverbtis kiti germanizmai – anglicizmai.
## Išnašos

## Literatūra
* Pietro Umberto Dini. *Baltų kalbos.* – Vilnius, 2000. – ISBN 5-420-01444-0
Milly D'Abbraccio

**Milly D'Abbraccio** (g. 1964 m. lapkričio 3 d. Avelinas) – italų aktorė.

1978 m. laimėjo paauglių grožio konkursą „Miss Teenager“, 1984 m. dalyvavo ir „Mis Italija“. Vedė įvairias televizijos laidas, 1983-90 m. vaidino keliuose filmuose. Susipažinusi su prodiuseriu Riccardo Schicchi, dirbusiu su žymia pornografinių filmų aktore Cicciolina, prisijungė prie judviejų studijos „Diva Futura“. 1990-2002 m. nusifilmavo keliolikoje pornografinių filmų. 

Jos vyresnioji sesuo Mariangela D'Abbraccio yra teatro aktorė.

## Nuorodos

* IMDb profilis
Nevykėlis bankininkas

**Nevykėlis bankininkas** () – 1980 m. Italijoje sukurta komedija.
 
## Pagrindiniai aktoriai
: *Aktorius – vaidmuo*
* Paolo Villaggio – Arturas De Fantis
* Catherine Spaak – Elena, Arturo žmona
* Gigi Reder – Vilis
* Anna Maria Rizzoli – Vana 
* Enrica Bonaccorti – Esmeralda 
* Anna Mazzamauro –
* Ugo Bologna
* Carlo Giuffre

## Turinys

Banko tarnautojas Arturas gyvena su žmona ir tarnaite. Kadangi pastarajai jie yra skolingi, ši namuose nieko nedaro, tačiau kasdien skaičiuoja delspinigius už laiku nesumokėtus pinigus. Arturas, kuris dar turi ir meilužę, apie tai prisipažįsta žmonai ir, taupumo sumetimais, įtikina ją leisti meilužei apsigyventi kartu. Netrukus žmona taip pat randa meilužį ir dabar jau Arturas priverstas nusileisti ir sutikti, kad šis taip pat apsigyventų kartu, savo pajamomis prisidėdamas prie bendrų išlaidų. Vėliau namuose dar apsistoja meilužio žmona, kurią persekioja įkyrus gerbėjas. 

Nepaisant to, jie vis niekaip nesugeba atsiskaityti su tarnaite, o banką, kuriame dirba Arturas, kiekvieną dieną kas nors bando apiplėšti. Galiausiai situacija taip susipainioja, kad Arturas su žmona nebežino kaip iš jos išsipainioti ir viską grąžinti atgal...
Ilgas Didysis penktadienis

**Ilgas Didysis penktadienis** () – 1980 m. sukurtas veiksmo filmas.
 
## Pagrindiniai aktoriai
: *Aktorius – vaidmuo*
* Bob Hoskins – Haroldas
* Helen Mirren – Viktorija, Haroldo sesuo
* Paul Freeman – Kolinas
* Leo Dolan
* Patti Love
* P.H. Moriarty
* Pierce Brosnan
* Derek Thomson

## Turinys

Londono gangsteris Haroldas bando legalizuoti savo veiklą, nes miestas rengiasi tapti Olimpinių žaidynių sostine. Jis laukia susitikimo su amerikiečių gangsterių atstovu, kuris nuspręs ar šio bosai investuos didžiulius pinigus į Haroldo veiklą.

Prieš pat planuotą susitikimą prasideda problemos – nužudomas Haroldo padėjėją, kažkas susprogdinajam priklausantį barą. Haroldas iš paskutiniųjų bando suvaldyti situaciją ir rasti priešus, tačiau laikas senka, o jo pastangos nepadaro amerikiečiams reikiamo įspūdžio. Šie išvyksta nesudarę sandorio, o Haroldas gauna informacijos, kad užpuolimus organizavo airių teroristai IRA. Nors visi atkalbinėja, jis nusprendžia mesti iššūkį gerokai galingesniems priešams, tačiau patiria pralaimėjimą...

## Tęsinys
Buvo parašytas scenarijus filmui „Juodas Velykų pirmadienis“, kuriame veiksmas vyksta po 20 metų. Jame Haroldui pavyksta pabėgti nuo IRA teroristų ir įsikurti Jamaikoje. Vis dėlto filmas taip ir nebuvo sukurtas.
Anglas ligonis

**Anglas ligonis** () – 1996 m. karinė, romantinė drama, režisuota Anthony Minghella pagal Michael Ondaatje to paties pavadinimo romaną. Filmas pasakoja apie Šiaurės Italijos kalvose, prie Toskanos, karo ligonine paverstą vilą, kurioje seselė Hana slaugo anglų lakūną, kurio lėktuvas nukrito Sacharoje.

Filmas pelnė devynis „Oskarus“: Geriausias filmas, Geriausia antro plano aktorė, Geriausias meninis apipavidalinimas, Geriausia kinematografija, Geriausias kostiumų dizainas, Geriausias režisierius, Geriausias montažas, Geriausia daina, Geriausi garso efektai.

## Aktoriai
: *Aktorius – vaidmuo*
* Ralph Fiennes – Almasis
* Juliette Binoche – Hana
* Willem Dafoe – Karvadžio
* Kristin Scott Thomas – Katarina Klifton
* Naveen Andrews – Kipas
* Colin Firth – Džefris Kliftonas
* Julian Wadham – Madoksas
* Jürgen Prochnow – Majoras Miuleris
* Kevin Whately – Hardis
* Clive Merrison – Fenelonas Barnsas
* Nino Castelnuovo – D'Agostino
Kultūristai (filmas)

**Kultūristai** () – 2013 m. JAV sukurtas veiksmo filmas, paremtas tikrais įvykiais.
 
## Pagrindiniai aktoriai
: *Aktorius – vaidmuo*
* Mark Wahlberg – Danielis Lugo
* Dwayne Johnson – Polas Doilas
* Anthony Mackie – Adrianas
* Tony Shalhoub – Viktoras Keršou
* Ed Harris – Edas Diubua
* Bar Paly – Sorina 
* Rebel Wilson – Robin 

## Turinys

Lengvojo kultūrizmo treneris Danielis Lugo nusprendė, kad yra būdas kaip greitai praturtėti. Kartu su dviem bičiuliais kultūristais Polu ir Adrianu jie nusprendžia pagrobti vieną iš savo klientų – nelegalų milionierių Viktorą Keršou, norėdami priversti jį perrašyti savo turtą pagrobėjams. Vis dėlto reikalai pakrypsta bloga linkme ir Viktoras atpažįsta Danielių. Pagrobėjams pavyksta priversti Viktorą pasirašyti dokumentus, paskui jie bando auką nužudyti, tačiau šis išgyvena ir nusamdo privatų detektyvą Edą Diubua, kad rastų pagrobėjus.

Tuo tarpu praturtėjusi trijulė sėkmingai taško pinigus. Danielius nusprendžia dalį jų investuoti, tačiau susitikime su verslininku Frenku Grinu jį netyčia nužudo. Kultūristai bando atsikratyti kūno, tačiau policija juos suima…
Nepažįstamoji

**Nepažįstamoji** () – 2006 m. Italijoje sukrurta drama.
 
## Pagrindiniai aktoriai
: *Aktorius – vaidmuo*
* Ksenija Rapoport – Irina
* Michele Placido – Mufa
* Claudia Gerini – Valerija
* Angela Molina – Lukrecija
* Margherita Buy – Irena, advokatė
* Pierfrancesco Favino – Donato 
* Gisella Marengo

## Turinys

Ukrainietė emigrantė Irina Italijoje pateko į prekiautojų žmonėmis rankas, buvo verčiama užsimti prostitucija. Galiausiai ji pasiryžo bėgti, prieš tai nužudydama jos pagrindinį kankintoją Mufą.

Ištrūkusi Irina nusprendia likti šalyje ir rasti savo dukterį, kurią, kaip ir kitų merginų vaikus, nusikaltėliai parduodavo. Sužinojusi kokioje šeimoje mergeitė yra, Irina įsidarbina pas juos mergaitės aukle. Būdama greta dukters ji pradeda užsimiršti ir savo keistu elgesiu kelia aplinkiniams vis daugiau įtarimų, kol galiausiai atleidžiama. Tuo metu paaiškėja, kad Mufa gyvas ir ieško jos, norėdamas atkeršyti...

## Pagrindiniai apdovanojimai
* David di Donatello – geriausias filmas, geriausia aktorė (K. Rapoport), geriausias režisierius, geriausias kinematografija, geriausias muzika)
* David di Donatello (nominacijos) – geriausias aktorius (M. Placido), geriausias scenarijus, geriausias montažas, geriausias prodiusavimas, geriausi kostiumai, geriausias garsas
* Europos kino apdovanojimas – geriausias Europos filmas
* Europos kino apdovanojimas (nominacijos) – geriausias režisierius, geriausiakinematografija, geriausia aktorė (K. Rapoport)
* Ciak d'oro  (nomiancijos) – geriausia antrojo plano aktorė (C. Gerini), geriausias scenarijus, geriausia kinematografija, geriausia muzika
* Nastro d'argento – geriausia muzika, geriausias režisierius
* Nastro d'argento (nominacijos) – geriausis scenarijus, geriausi kostiumai, geriausias garsas
* Kineo apdovanojimas – geriausia muzika
* Maskvos kino festivalis – geriausias režisierius
Camille Sullivan

**Camille Sullivan** (g. 1975 m. liepos 6 d. Vankuveris) – kanadiečių aktorė.

## Filmografija
### Kinas

* A Good Burn (2000)
* Screwed (2000)
* Best in Show (2000)
* Room (2001, trumpametražis)) 
* A Problem with Fear (2003)
* Neverwas (2005)
* Mount Pleasant (2006)
* Normal (2007)
* Mothers & Daughters (2008)
* The Traveler (2010)
* Voodoo (2010)
* Sisters & Brothers (2011)
* Binner (2012, trumpametražis)
* The Marine 3: Homefront (2013)
* Ally Was Screaming (2014)
* Welcome Home (2015)
* Dead Rising: Endgame (2016)
* The Unseen (2016)
* Kingsway (2018)

### Televizija

* Dead Man's Gun (1998, 1 serija)
* First Wave (1998, 1 serija)
* Beggars and Choosers (1999)
* So Weird (2000, 1 serija)
* Big Sound (2000-2001)
* Strange Frequency (2001, 1 serija)
* Da Vinci's Inquest (2001-05)
* Dark Angel (2002, 1 serija)
* Beyond Belief: Fact or Fiction (2002, 1 serija)
* Taken (2002)
* Cold Squad (2004, 1 serija)
* The L Word (2004-05, 2 serija)
* Battlestar Galactica (2005, 1 serija)
* Reunion (2005, 4 serijos)
* Intelligence (2005, TV filmas)
* Terminal City (2005, 1 serija)
* 49th and Main (2006)
* Dark Storm (TV filmas)
* Cries in the Dark (2006)
* Intelligence( 2006-07)
* Conspiracy (2007, 1 serija)
* Sea Beast (2008, TV filmas)
* Mistresses (2009, TV filmas)
* Ice Twisters (2009, TV filmas)
* Goblin (2010, TV filmas)
* R.L. Stine's The Haunting Hour (2010, 1 serija)
* Stargate Universe (2010, 1 serija)
* Shattered (2010-11)
* Fairly Legal (2011, 1 serija)
* Hellcats (2011)
* The Killing (2011, 1 serija)
* Rookie Blue (2011)
* Combat Hospital (2011, 1 serija)
* The Secret Circle (2011, 1 serija)
* Flashpoint (2011, 1 serija)
* Alcatraz (2012, 1 serija)
* Falling Skies (2012, 1 serija)
* Motive (2013, 1 serija)
* Red Widow (2013)
* Proof (2015, 1 serija)
* Žmogus aukštoje pilyje (2015-16)
* The Disappearance (2017)

## Apdovanojimai
* Gemini apdovanojimas (nominacijos) – geriausia aktorė (2008, 2011)
* Leo apdovanojimas – geriausia aktorė (2008, 2016)
* Leo apdovanojimas (nominacija) – geriausia aktorė (2002, 2008, 2011, 2015, 2016, 2018), geriausia antrojo plano aktorė (2009, 2012)
* Maverick Movie apdovanojimas – geriausia aktorė (2015)

## Nuorodos

* IMDb profilis
Indiros Gandi tarptautinis oro uostas

**Indiros Gandi oro uostas** (IATA – **DEL**, ICAO – **VIDP**) – pagrindinis Delio oro uostas, esantis 15 km į pietvakarius nuo miesto. Pavadintas Indijos premjerės Indiros Gandhi vardu. Šis oro uostas 2018 m. duomenimis yra 12-oje vietoje pagal aptarnautų keleivių skaičių pasaulyje ir 6-as Azijoje (69 000 938 keleiviai). Indiros Gandi oro uostas yra pagrindinė AirAsia India, Air India, Alliance Air, GoAir, IndiGo, Jet Airways, Quikjet Airlines, SpiceJet, Vistara, Zoom Air oro linijų bazė.

Gausiausi šalies srautai eina į Mumbajų, Bangalorą, Kolkatą, Haidarabadą, o tarptautiniai – Dubajų, Bankoką, Londoną, Singapūrą, Katmandu.
Gvangdžou Baidžuno tarptautinis oro uostas

**Gvangdžou Baidžuno oro uostas** (IATA – **CAN**, ICAO – **ZGG**) – pagrindinis Gvangdžou oro uostas. Šis oro uostas 2018 m. duomenimis yra 13-oje vietoje pagal aptarnautų keleivių skaičių pasaulyje, 7-as Azijoje ir 3-as Kinijoje po Šanchajaus Pudongo ir Pekino oro uostų (65 807 977 keleiviai). Gvangdžou oro uostas yra pagrindinė China Eastern Airlines oro linijų bazė, taip pat yra įsikūrusios China Southern Airlines, FedEx Express, Hainan Airlines, Shenzhen Airlines oro linijos.
Vinčežeris

**Vinčežeris** – ežeras Lietuvoje, Zarasų rajone, 1,5 km į vakarus nuo Antazavės, Antazavės šile. Ežero ilgis iš vakarų į rytus – 0,21 km, plotis – iki 0,16 km. Altitudė 106,3 m. Krantai žemi, tik pietrytinis krantas aukštokas. Krantai ištisai apaugę medžiais. Ežeras nenutekantis, priklauso Zalvės upės baseinui (Sartų ežero baseinas).

## Šaltiniai
Inčono tarptautinis oro uostas

**Inčono tarptautinis oro uostas** (IATA – **ICN**, ICAO – **RSI**) – pagrindinis Seulo oro uostas, esantis gretimame Inčono mieste. Šis oro uostas 2018 m. duomenimis yra 16-oje vietoje pagal aptarnautų keleivių skaičių pasaulyje ir 7-as Azijoje (68 350 784 keleiviai). Oro uostas nuo 2005 m. yra renkamas geriausiu ir švariausiu oro uostu pasaulyje. Yra golfo aikštynas, spa, kazino, sodai, Korėjos kultūros muziejus. Inčono oro uostas yra pagrindinė Air Incheon, Air Seoul, Asiana Airlines, Eastar Jet, FedEx Express, Jeju Air, Jin Air, Korean Air, Polar Air Cargo oro linijų bazė.

Gausiausi tarptautiniai srautai eina į Osaką, Honkongą, Bankoką, Tokiją, Taipėjų.

## Šaltiniai
Tokijo Hanedos oro uostas

**Tokijo Hanedos oro uostas** (IATA – **HND**, ICAO – **RJTT**) – Tokijo oro uostas, esantis 14 km į pietus nuo miesto, Otos seniūnijoje. Šis oro uostas 2018 m. duomenimis yra 5-oje vietoje pagal aptarnautų keleivių skaičių pasaulyje (87 131 937 keleiviai). Hanedos oro uostas yra pagrindinė Japan Airlines ir All Nippon Airways bazė, taip pat viena iš Air Do, Skymark Airlines, Solaseed Air, StarFlyer bazių.

Hanedos oro uostas iki 2010 m. buvo pagrindinis Tokijuje ir buvo skiriamas vietiniams ir netolimiems skrydžiams į kitus Azijos miestus, o Naritos oro uostas – tarptautiniams skrydžiams. Japonijos vyriausybė šiuo metu skatina naudoti Hanedos oro uostą aukštos kokybės verslo maršrutams, o Naritos – pigesniems skrydžiams.
Amras ibn al Asas

**Amras ibn al Asas** (, apie 585–664 m.) – VII a. arabų kalifato karo vadas, Egipto užkariautojas ir valdytojas.

## Biografija
Amras ibn al Asas gimė apie 585 m. Arabijoje. Jis priklausė Mekos kuraišitų genties Sahmo klanui. Dalyvavo kuraišitų gretose 625 m. Uhudo mūšyje prieš Mahometo vadovaujamus musulmonus. Dar prieš musulmonams užimant Meką jis priėmė islamą. 632 m. mirus Mahometui jis buvo pranašo pavestoje misijoje Omane, kur sėkmingai atvertė į islamą vietos genčių vadus. 633 m. Abu Bakras patikėjo jam armijos vadovavimą invazijoje į Palestiną, kur Amras ibn al Asas užkariavo bizantiečių valdas Jordano upės vakaruose. Jis dalyvavo 636 m. Jarmuko mūšyje ir arabams užimant Damaską Sirijoje. 640 m. jis pradėjo karinę kampaniją Egipte, tuomet valdytą Bizantijos imperijos. Nėra tikra, ar jis tai darė savo nuožiūra, ar palieptas kalifo Umaro. Bet kokiu atveju, Umaras patvirtino jo veiksmus ir Egipto užkariavimas baigtas 642 m. užėmus Aleksandriją.

Amras ibn al Asas buvo paskirtas Egipto valdytoju. Buvo sumaniu vadovu, įvedė mokesčių ir teismų sistemą, įsteigė naują sostinę Fustatą. Jame pastatytai centrinei mečetei suteiktas Amro ibn al Aso mečetės pavadinimas (dabar Kaire). Kalifas Usmanas betgi greitai jį atšaukė į Mediną. Amras nedalyvavo politikoje iki 656 m. prasidėjusio Pirmojo pilietinio karo. 657 m. jis dalyvavo Sifino mūšyje Muavijos pajėgų pusėje vadovaudamas kavalerijai prieš kalifą Ali. Mūšyje buvo susitarta derėtis dėl valdžios kalifate. Su Muavijos pavedimu 658 m. Amras vėl vedė karius į Egiptą, kur užgniaužė Alidų šalininkų pasipriešinimą. Jis Muavijos I buvo patvirtintas Egipto valdytoju, kuriuo išbuvo iki mirties 664 metais (kitur mirties metais minimi 663 m.).

## Šaltiniai
* Alexander Mikaberidze. *Conflict and Conquest in the Islamic World*, 2011, t. I, p. 97
* Enciklopedija Britannica
Kadisijos mūšis

**Kadisijos mūšis** – apie 636 m. įvykęs susirėmimas tarp arabų musulmonų ir Sasanidų imperijos pajėgų Irake. Mūšyje musulmonai pasiekė lemiamą pergalę, padėjusią jiems užvaldyti Iraką.

Nėra aiški mūšio data. Manoma, kad jis galėjo įvykti 636 ar 637 m. Pasak musulmonų šaltinių, Kadisijos mūšis įvyko po Jarmuko mūšio kalifui Umarui pasiuntus karius, vadovaujamus Sado ibn Abu Vako į Sasanidų imperijos valdomą dabartinį Iraką. Iškelta versija, kad pastebėtas Sasanidų valdžios smukimas 634 ar 635 m. galėjo būti tuo metu vykusio Kadisijos mūšio išdava. Mūšis įvyko prie Kadisijos kaimo, kuris galbūt buvo vienas Sasanidų karinių fortų Vidurio Irake. Manoma, kad arabų pajėgos, kartu su prisijungusiais šalininkais, siekė 12000 karių. Prieš juos Sasanidai sutelkė armiją, vedamą Rostamo Farok Hormozdo, kuri siekė 30000 karių. Susitikusios armijos porą mėnesių manevravo pakol stojo į atvirą mūšį. Pasakojama, kad kuklūs arabai siūlė iraniečiams atsiversti į islamą, tačiau iraniečiai pademonstravo jiems būdingą prabangą ir aroganciją. Apie mūšį praktiškai neišliko faktinių žinių, išskyrus romantiškus pasakojimus apie žymių karių dvikovas. Pasak istorijos, mūšio lauke žuvus Rostamui iraniečių eilės pakriko ir jie metėsi bėgti. Arabai užvaldė legendinį persų štandartą Deravšą Kavianį, kurį pergabeno kalifui Umarui. Pastarasis išardė iš jo brangakmenius ir likučius sudegino. Bėgančius iraniečius arabai persekiojo iki Madaino (Ktesifono), kurį užėmė netrukus.

## Šaltiniai
* Enciklopedija Iranica
* Enciklopedija Britannica
Seks video (filmas)

**Seks video** () – 2014 m. JAV sukurta komedija.
 
## Pagrindiniai aktoriai
: *Aktorius – vaidmuo*
* Cameron Diaz – Enė
* Jason Segel – Džėjus
* Rob Corddry – Robis
* Ellie Kemper – Tesa
* Rob Lowe – Henkas
* Jack Black – Lamontas
* Nat Faxon - Maksas

## Turinys

Enė ir Džėjus per 10 santuokos metų susilaukė 2 vaikų ir visiškai pasinėrė į šeimos rutiną. Kartą, kai vaikų nebuvo namuose, jie nusprendė paįvaitrinti seksualinį gyvenimą ir nufilmuoti savo eksperimentus lovoje. Enė nori filmą ištrinti, tačiau Džėjus pamiršta ir netyčia įkelia jį į interneto debesį. Kitą rytą, gavęs žinutę į telefoną, jis suvokia, kad dabar video yra prieinamas visiems, kurių mobilūs įrenginiai yra sinchronizuoti su jų planšetiniu kompiuteriu. 

Išsigandę, kad sekso video tuoj taps prieinamas visiems, porelė išskuba pas savo artimuosius ir draugus, tikėdamiesi, kad, sunaikinus jiems kažkada dovanotus mobilius įrenginius, jie užkirs kelią filmo papiltimui. Vis dėlto draugų sūnus, jau matęs filmą, pareikalauja 25 tūkstančių dolerių mainais į tai, kad jis video neįkels į interneto svetainę. Enė ir Džėjus nusprendžia nemokėti, o įsilaužti į serverių saugyklą ir sunaikinti filmą.

## Pagrindiniai apdovanojimai
* Auksinė avietė (nominacijos) – blogiausias scenarijus ir blogiausias ekrano duetas (C. Diaz ir J. Segel)
* Women Film Critics Circle Awards (nominacija) – blogiausias moters įvaizdis filme
Zalvelis

**Zalvelis** – ežeras Lietuvoje, Zarasų rajone, 2,5 km į pietryčius nuo Degučių, Gražutės miške. Ežero ilgis iš pietvakarių į šiaurės rytus – 0,21 km, plotis – iki 0,1 km. Altitudė 149,6 m. Šiaurrytinis ir pietinis krantai aukštoki, vakarinis krantas žemas, pelkėtas – plyti ~ 5,5 ha dydžio Kuojinio pelkė. Rytuose įteka upelis iš už 80 m telkšančio Zalvo ežero, vakaruose išteka upelis link Antalieptės HE tvenkinio (Šventosios upės baseinas). Šalia įsikūręs Vitkuškių kaimas. Veikia kaimo turizmo sodyba.

## Šaltiniai
Marijan Ćorić

**Marijanas Čoričius** (*Marijan Ćorić*; g. 1987 m. liepos 18 d.) – Kroatijos vartininkas. 

Labai aukštas, 204 cm ūgio, futbolinninkas. Kitados rungtyniavęs Lietuvoje, buvęs FK Palanga žaidėjas.

## Karjera
Žaidėjo karjerą pradėjo Kroatijoje. Atstovavo Italijos klubams.

2019 m. atvyko į Lietuvą. Atstovavo FK Palanga. Debiutavo A lygoje 2019 m. balandžio 2 d. rungtynėse prieš FK Riteriai. Šiose rungtynėse prasileido tris įvarčius. Vasarą FK Palanga pakeitė trenerį ir didelę dalį žaidėjų. Marijanas Čoričius paliko klubą. Per tą laiką A lygoje sužaidė 8 rungtynes.

Vėlesniais metais priklausė SV TEC (Nyderlandai), KF Llapi (Kosovas), NK Istra 1961 (Kroatija) klubams.

## Išnašos

## Nuorodos
* SOCCERWAY
* lietuvosfutbolas.lt
* sortitoutsi.net
* Transfermarkt
* soccerbase.com
* Globalsportsarchive
Riba (1976 filmas)

**Riba** () – 1976 m. Prancūzijoje sukurta erotinė drama.
 
## Pagrindiniai aktoriai
: *Aktorius – vaidmuo*
* Sylvia Kristel – Diana
* Joe Dallesandro – Sigizmundas
* Andre Falcon – Antoninas
* Mireille Audibert – Seržina
* Denis Manuel
* Emmanuel Franval

## Turinys

Sigizmundas, laimingai vedęs Seržiną ir turintis mažametį sūnų, su šeima gyvena atokioje užmiesčio viloje. Kartą jam tenka išvykti kelioms dienoms į Paryžių verslo reikalais. Viešbutyje jis susipažįsta su prostitute Diana, kurią parsiveda į savo kambarį ir kartu praleidžia naktį. Po dienos Sigizmundas gauna laišką, kuriame rašoma, kad jo žmona nusižudė. Jis nepajėgia perskaityti laiško iki galo, o sukrėtimą bando malšinti Dianos glėbyje, taip ir neišsiaiškinęs kas iš tiesų įvyko.
Soni ir Džedas

**Soni ir Džedas** () – 1972 m. sukurta komedija apie porą plėšikų ir juos persekiojantį šerifą.
 
## Pagrindiniai aktoriai
: *Aktorius – vaidmuo*
* Tomas Milian – Džedas
* Susan George – Soni
* Telly Savalas – šerifas
* Rosanna Yanni
* Eduardo Fajardo
* Herbert Fux
* Laura Betti
Shannon Woodward

**Shannon Woodward** (g. 1984 m. gruodžio 17 d. Fyniksas, Arizona) – amerikiečių aktorė.

## Filmografija
### Kinas
* The Quiet (2005)
* Sunny & Share Love You (2007)
* The Comebacks (2007)
* The Haunting of Molly Hartley (2008)
* The Shortcut (2009)
* Girlfriend (2010)
* Katy Perry: Part of Me (2012)
* Adult World (2013)
* The Breakup Girl (2015)
* Search Party (2016)
* The Veil (2016)
* All Nighter (2017)
* Happily (2020)

### Televizija
* Clarissa Explains It All (1991-94, 3 serijos)
* Family Reunion: A Relative Nightmare (1995)
* Tornado! (1996)
* True Women (1997)
* The Drew Carey Show (2000, 1 serija)
* Crossing Jordan (2001, 1 serija)
* Malcolm in the Middle (2001, 1 serija)
* Grounded for Life (2001-02, 2 serijos)
* Greetings from Tucson (2002, 1 serija)
* Without a Trace (2003, 1 serija)
* Boston Public (2003, 2 serijos)
* Medical Investigation (2004, 1 serija)
* Quintuplets (2005, 1 serija)
* Cold Case (2006, 1 serija)
* Psych (2007, 1 serija)
* Law & Order: Special Victims Unit (2007)
* The Riches (2007-08)
* Limelight (2009)
* Criminal Minds (2009)
* ER (2009, 1 serija)
* Raising Hope (2010-14)
* Garfunkel and Oates (2014)
* Vakarų pasaulis (2016 –)
* The Guest Book (2017, 1 serija)
* Last Week Tonight with John Oliver (2017)
* Portlandia (2018, 1 serija)
* Drunk History (2018, 1 serija)

## Nuorodos

* IMDb profilis
Douglas DC-8

**McDonnell Douglas DC-8** – keturių variklių, siaurafiuzeliažis komercinis reaktyvinis oro laineris, 1958–1972 m. laikotarpiu gamintas bendrovės „McDonnell Douglas“. Lėktuvas vis dar tebenaudojamas, 2013 m. buvo likę 36 vienetai.  

Lėktuvas buvo sukurtas kaip atsakas į Boeing 707. Lėktuvo modeliai buvo gaminami iki 1972 m., kol pradėjo plisti didesesni, plačiafiuzeliažiai dviejų praėjimų keleiviniai laineriai, tokie kaip Boeing 747, McDonnell Douglas DC-10 ir Lockheed L-1011 TriStar. DC-8 konstrukcija buvo talpesnė nei Boeing 707 ir dėl to šie lėktuvai buvo naudojami ir kaip krovininiai. 

## Variantai

* 10-os serijos **DC-8**
* 20-os serijos **DC-8**
* 30-os serijos **DC-8**
* 40-os serijos **DC-8**

* 50-os serijos **DC-8**
** **DC-8**
** **EC-24A**

* 60-os serijos **DC-8**
** 61-os serijos **DC-8**
** 62-os serijos **DC-8**
** 63-os serijos **DC-8**
* 70-os serijos **DC-8**
FK Atmosfera (1972)

**Mažeikių FK „Atmosfera“** – buvęs Lietuvos futbolo klubas iš Mažeikių.

## Istorija

Mažeikiuose dar nuo XX a. vidurio buvo komanda, nuolat žaisdavusi aukščiausiojoje lygoje. Ji buvo suburta prie Mažeikių elektrotechnikos gamyklos (įkurta 1959 m., priklausė Vilniaus „Elfos“ gamybiniam susivienijimui). Kai „Elektra“ sunyko, 1972 m. atsirado „Atmosfera“. Ši komanda žaidė aukščiausioje lygoje ir 1976, bei 1979 m. tapo sovietų Lietuvos čempionais. 1979 m. žaidė „Tiesos“ taurės finale, bet jame pralaimėjo. (Dabartinėje LFF taurėje). 1989 m. buvo paskutiniai, kai komanda žaidė „Atmosferos“ pavadinimu.

1990 m. Mažeikiuose įkurtas „Jovaras“, kuris iš pirmtakės „Atmosferos“ paveldėjo vietą elito divizione.

## Pasiekimai

## Sezonai

|}
|}

## Treneriai
* Juozas Vaitkevičius, 1976

## Šaltiniai
Zirnajys

**Zirnajys** – ežeras Lietuvoje, Zarasų rajone, 4,5 km į šiaurę nuo Antazavės. Ežero ilgis iš vakarų į rytus – 1,33 km, plotis – iki 0,61 km. Altitudė 106,7 m. Krantai daugiausia aukšti, beveik ištisai apaugę medžiais ir krūmais. Pietinėje pakrantėje stūkso Medenos (Kūdros) miškas, kitose pakrantėse plyti pievos. Iš rytų į vakarus ežerą prateka Kumpuolės upė (Zalvės upės baseinas). Į rytus įsikūręs Zirnajų kaimas.

Vandenvardis *Zirnajỹs* (*Zi̇̀rnajas*) sėliškos kilmės, toliau sietinas su  ('žirniena, žirnių virkščios'), .

## Šaltiniai
Sifino mūšis

**Sifino mūšis** yra 657 m. įvykęs susirėmimas tarp kalifo Ali pajėgų ir Sirijos valdytojo Muavijos pajėgų prie Sifino (dab. Rakos) Sirijoje.

Mūšis kilo, kai kalifas Ali nenubaudė prieš tai valdžiusio kalifo Usmano, kuris buvo 656 m. nužudytas Medinoje, žudikų. Sukilus tuo nepatenkintiesiems kilo Pirmasis kalifato pilietinis karas. Sirijos valdytojas Muavija buvo iš to paties klano kaip Usmanas ir jis nepripažino Ali kalifu. Ali savo ruožtu neskubėjo bausti Usmano žudikų, kurie buvo jo gretose. 657 m. Ali pajėgos surengė žygį į Siriją prieš Muaviją. Jų armijos susitiko prie Sifino (dab. Rakos). Musulmonų istorikai pateikia fantastiškus dalyvavusių karių skaičius. Tikėtina, kad Ali pajėgos buvo apytiksliai lygios 12000–20000 karių, kurias jis atvedė į ankstesnį Kupranugario mūšį prie Basros prieš kitus maištininkus. Šiitų šaltiniuose tvirtinama, kad Muavijos pajėgos buvo aiškiai silpnesnės ir jam grėsė pralaimėjimas, tačiau jos galėjo būti apylygės.

Susitikusios armijos delsė keletą mėnesių, nes niekas nenorėjo kovoti. Deryboms pasibaigus įvyko 3–4 dienas trukęs mūšis, kuris aprašomas skirtingai. Viena versija, tai buvo keletas pavienių menkų susirėmimų, kita versija, mūšis buvo labai žiaurus. Nei viena pusė neįgijo persvaros ir, pasak legendos, Muavijos kariai iškėlė ant iečių prikabintus Korano lapus kviesdami, kad klausimas būtų sprendžiamas derybų keliu pagal Koraną. Ali su tuo sutiko. Iš Muavijos pusės arbitru buvo paskirtas Amras ibn al Asas, iš Ali pusės – Abu Musa al Ašaris. Panašu, kad jų sprendimas nebuvo kalifo Ali naudai. Šios derybos buvo didžiulė Ali politinė klaida. Jo karių tarpe kilo nepasitenkinimas, nes kai kurie jų teigė, kad pagal Koraną tik Dievas tegali nuspręsti, kas valdo musulmonus, ir mūšyje esą paaiškėtų, kieno pusėje Dievas yra. Radikaliausi nepatenkintieji pasitraukė iš Ali pajėgų ir įkūrė frakciją, kuri ilgainiui tapo žinoma charidžitų pavadinimu. Armijos išsiskyrė ir Ali 658 ir 659 m. pratęsė derybas su Muavija dar labiau sukompromituodamas savo autoritetą, kas galų gale lėmė Muavijos iškilimą kalifate ir Ali žūtį nuo charidžitų pasikėsintojo 661 metais.
## Šaltiniai
* Enciklopedija Britannica
* Oxford Islamic Studies
Airbus A220

**Airbus A220** – dvimotoris, siaurafiuzeliažis, vieno praėjimo komercinis reaktyvinis oro laineris sukurtas ir nuo 2013 m. gaminamas Kanados įmonėje Bombardier Aerospace (komerciniai pavadinimai "Canadair CS100" ir "Canadair CS300"), tačiau projektą perėmus Airbus Industries, orlaivį gamina ir parduoda Airbus, naudodami savo pavadinimus, atitinkamai "Airbus A220-100 ir Airbus A220-300".

## Variantai
CS, vėliau - A220, pradėti gaminti dviejų modifikacijų, besiskiriančių tik fiuzeliažo ilgiu, kuro bakų ir bagažo skyriaus talpa, maksimaliu svoriu, kilimo ir tūpimo, taip pat - skrydžio nuotoliais. Nuo 2020 m. A220-100 pagrindu pradėtas gaminti verslo klasės modelis *ACJ TwoTwenty*:
* A220-100
** ACJ TwoTwenty (A220-100 verslo lėktuvo konfigūracija)
* A220-300
A220-100 pirmąjį skrydį atliko 2013 m. rugsėjo 16 d. Šiame modelyje, priklausomai nuo konfigūracijos gali būti įrengiama nuo 108 iki 133 keleivių vietų. Pirmasis klientas - Šveicarijos aviakompanija Swissair.

Modelyje A220-300, priklausomai nuo konfigūracijos, gali būti įrengiama nuo 130 iki 160 keleivių. vietų. Šis modelis buvo pristatytas po dvejų metų, pirmąjį skrydį atliko 2015 m. vasario 27 dieną. Pirmasis klientas - Latvijos aviakompanija AirBaltic.

## Gamyba
2008 m. liepos mėn., paskelbdama programos pradžią, Canadair paskelbė, kad CS serijos orlaiviai bus surenkami  įmonės gamykloje Mirabel mieste (Kvebekas), sparnai bus gaminami Belfaste, o fiuzeliažas ir pilotų kabina - Sent Lorane (Kvebekas). 

## Operatoriai

* airBaltic
* Air Canada
* Air France

* Air Tanzania 
* Breeze Airways 
* Delta Air Lines 
* EgyptAir 
* ITA Airways 
* JetBlue 
* KLM 
* Korean Air 
* Swiss International Air Lines 

## Techniniai duomenys
Želeva

**Želeva** arba **Kalvelis** – ežeras Lietuvoje, Zarasų rajone, 2 km į šiaurę nuo Degučių. Ežero ilgis iš šiaurės į pietus – 0,34 km, plotis – iki 0,16 km. Altitudė 156,6 m. Krantai žemi, ištisai apaugę medžiais ir krūmais, rytinis krantas pelkėtas – plyti ~ 18 ha dydžio Degučių pelkė. Ežerą supa miškas, tik vakarinėje pakrantėje plyti laukai ir įsikūręs Naujųjų Mateikių kaimas. Pietuose iš ežero išteka upeliukas link Nikajaus intako Kumpuolėjos.

## Šaltiniai
2019 m. gegužės 12 d. privalomasis referendumas dėl Lietuvos Respublikos Konstitucijos 12 straipsnio pakeitimo

**2019 m. gegužės 12 d. privalomasis referendumas dėl Lietuvos Respublikos Konstitucijos 12 straipsnio pakeitimo** (**dėl pilietybės išsaugojimo**) – 2019 m. gegužės 12 d. kartu su pirmuoju Prezidento rinkimų turu bei referendumu dėl Seimo narių skaičiaus sumažinimo vykęs referendumas, kurio metu buvo sprendžiamas Konstitucijos 12 straipsnio pakeitimas, įteisinantis galimybę išsaugoti Lietuvos pilietybę, tapus kitos šalies piliečiu.

Referendumas įvyko (dalyvavo 53,16 % rinkėjų), tačiau pakeitimas nebuvo priimtas, kadangi pritrūko pritarimo: „už“ pasisakė 73,92 % dalyvavusiųjų, t. y. mažiau nei pusė visų piliečių.

## Formuluotė
Referendume buvo galima išreikšti pritarimą arba prieštaravimą tokiam teiginiui:„Lietuvos Respublikos pilietybė įgyjama gimstant ir kitais konstitucinio įstatymo nustatytais pagrindais. Lietuvos Respublikos pilietis pagal kilmę, įgijęs konstitucinio įstatymo nustatytus Lietuvos Respublikos pasirinktos europinės ir transatlantinės integracijos kriterijus atitinkančios valstybės pilietybę, Lietuvos Respublikos pilietybės nepraranda. Kitais atvejais Lietuvos Respublikos pilietis negali būti kartu ir kitos valstybės pilietis, išskyrus konstitucinio įstatymo nustatytas išimtis. Pilietybės įgijimo ir netekimo tvarką nustato konstitucinis įstatymas.“

## Kriterijus atitinkančios valstybės
Šalys, kurių atveju pilietybės išsaugojimas būtų galimas, turėjo atitikti „europinės ir transatlantinės integracijos“ kriterijus, nustatytus Lietuvos Respublikos pilietybės konstituciniame įstatyme. Pagal įstatymo projektą šiais kriterijais numatyta užsienio valstybės narystė Europos Sąjungoje, Europos ekonominės erdvės (EEE) susitarime, NATO arba EBPO, su sąlyga, kad ji kartu nėra buvusios TSRS pagrindu sukurtų organizacijų (pvz. Nepriklausomų Valstybių Sandraugos, Eurazijos Ekonominės Sąjungos ar Kolektyvinio saugumo sutarties organizacijos) narė. Referendumo metu buvo 43 šalys, atitinkančios minėtus kriterijus, tačiau ne visos iš jų buvo įteisinusios dvigubą pilietybę.

## Rezultatai

## Šaltiniai

## Nuorodos
* Informacinis Lietuvos Respublikos Vyriausybės puslapis 
* Detalūs rezultatai
Žiegelis

**Žiegelis** – ežeras Lietuvoje, Zarasų rajone, 4,5 km į vakarus nuo Dusetų. Ežero ilgis iš šiaurės į pietus – 1,35 km, plotis – iki 0,61 km. Altitudė 109,4 m. Kranto linija labai vingiuota, į vakarus yra nutįsusi ~ 0,5 km ilgio įlanka. Vakarinis krantas aukštas, kiti žemesni, apaugę medžiais ir krūmais. Vakarinė pakrantė apaugusi mišku, kitose pakrantėse daugiausia plyti pievos, dirbami laukai. Iš pietų (iš Žiego ežero) į vakarus ežerą prateka Šventosios intakas Žiegelė.

Netoliese nuo ežero įsikūrę Pažiegės, Bileišių, Antažiegės kaimai.

## Šaltiniai
Cary-Hiroyuki Tagawa

**Keris-Hirojukis Tagava** (, ; 1950 m. rugsėjo 27 d. – 2025 m. gruodžio 4 d.) – japonų kilmės kino aktorius, kovos menų meistras ir kaskadininkas. Labiausiai žinomas savo neigiamais personažais praėjusio amžiaus 9-jame dešimtmetyje sukurtuose veiksmo filmuose.

## Biografija
Tagawa gimė Jungtinių Valstijų armijos kariškio ir japonų aktorės šeimoje. Dėl tėvo tarnybos jie gyveno įvairiuose JAV miestuose, kol galiausiai apsistojo Pietų Karolinoje. Čia jis mokėsi universitete ir tapo aktoriumi.

Proveržio vaidmeniu tapo 1987 m. juosta „Paskutinis imperatorius“. Vėliau sekė vaidmenys filmuose „Leidimas žudyti“ (1991), „Susidūrimas Mažajame Tokijuje“ su Dolph Lundgren (1991), „Mortal Kombat“ (1995) ir „Soldier Boyz“ su Michael Dudikoff (1995). Dažniausiai jis vaidino žudikus ar kitus nusikaltėlius, pasirodė daugelyje tuo laikotarpiu sukurtų veiksmo serialų: „MakGaiveris“, „Nešas Bridžas“, „Atskalūnas“, „Majamio policija“ ir kiti.

## Asmeninis gyvenimas
Buvo karate ir kendo meistras.

1984–2014 m. buvo susituokęs, turi tris vaikus.

2015 m. buvo pakrikštytas Maskvoje pagal ortodoksų bažnyčios tradiciją. 2016 m. gavo Rusijos pilietybę.

## Filmografija

### Kinas

* Armed Response (1987)
* Paskutinis imperatorius (1987)
* Bulletproof (1988)
* Spellbinder (1988)
* Twins (1988)
* Coastwatcher (1989)
* Leidimas žudyti (1989)
* Kikboksininkas 2 (1991)
* The Perfect Weapon (1991)
* Susidūrimas Mažajame Tokijuje (1991)
* American Me (1992)
* Nemesis (1992)
* Rising Sun (1993)
* Natural Causes (1994)
* Picture Bride (1994)
* Mortal Kombat (1995)
* Soldier Boyz (1995)
* The Phantom (1996)
* Danger Zone (1996)
* Top of the World (1997)
* Vampires (1998)
* Provocateur (1998)
* Bridge of Dragons (1999)
* Snow Falling on Cedars (1999)
* The Art of War (2000)
* Perl Harboras (2001)
* Planet of the Apes (2001)
* Elektra (2005)
* Memoirs of a Geisha (2005)
* The Slanted Screen (2006)
* Balls of Fury (2007)
* Hachiko: A Dog’s Story (2009)
* Tekken (2010)
* 47 Ronin (2013)
* Tekken 2: Kazuya’s Revenge (2014)
* Little Boy (2015)

### Televizija

* MakGaiveris (1987)
* I Colby (1987)
* Star Trek: The Next Generation (1987)
* Majamio policija (1987–1989)
* L.A. Takedown (1989) (TV filmas)
* Gelbėtojai (1992)
* Atskalūnas (1993)
* Space Rangers (1993–1994)
* Nešas Bridžas (1996)
* Sabrina The Teenage Witch (1996)
* Žvaigždžių vartai SG-1 (1997)
* Johnny Tsunami (1999) (TV filmas)
* Gelbėtojai: vestuvės Havajuose (2003) (TV filmas)
* Hawaii (2004)
* Faith of My Fathers (2005) (TV filmas)
* Johnny Kapahala: Back on Board (2007)
* Heroes (2007)
* Ghost Voyage (2008) (TV filmas)
* Beyond the Break (2009)
* Hawaii Five-0 (2011)
* Revenge (2012–2013)
* Mortal Kombat: Legacy (2013)
* Teen Wolf (2013)
* Žmogus aukštoje pilyje (2015–2018)
* Lost in Space (2018)

## Šaltiniai

## Nuorodos

* IMDb profilis